पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना ने बीते 24 घंटे में 8 लोगों को अपना ग्रास बनाया। अटेली में एक महिला पार्षद के अलावा धनौंदा, हाउसिंग बोर्ड, शास्त्री नगर नारनौल, खातोली अहीर, बीरसिंह बास व नांगल सोडा के एक-एक व 3 मई को जेरपुर के एक कोरोना संक्रमित की मृत्यु हो गई। वहीं नए केसों का भी पिछले 14 महीनों का रिकॉर्ड टूट गया।
जिले में मंगलवार को एक दिन का सर्वाधिक 762 नए कोरोना संक्रमितों का नया आंकड़ा आया। यह संक्रमित मामले 277 ठिकानों पर मिले। इनमें सबसे ज्यादा 146 केस तो अकेले नारनौल के नजदीकी गांव कोरियावास में मिले। इस गांव को नया कंटेनमेंट जोन बनाया गया है। नारनौल शहर शहर की बात करें तो यहां 8 से ज्यादा पॉजिटिव केस सामने आए।
3176 केस अभी भी एक्टिव है तथा 5717 सैंपल की रिपोर्ट आनी शेष है। मंगलवार को नए 762 केस मिलने के बाद अब जिला में कोरोना पॉजिटिव की कुल संख्या 11527 हो गई है। वहीं 183 मरीजों को डिस्चार्ज किया गया है। अभी तक जिले में कुल 8297 कोरोना संक्रमित मरीज ठीक हो चुके हैं।
अब तक जिला में 67 कोरोना संक्रमित मरीजों की मृत्यु हो चुकी है। इसके अतिरिक्त कोरोना के 3176 केस अभी भी एक्टिव हैं। जिले में 4 मई तक 168373 नागरिकों की स्क्रीनिंग की गई है। इनमें से 95534 मरीजों में सामान्य बीमारी पाई गई है।
सिविल सर्जन डॉ. अशोक ने बताया कि कोविड-19 के लिए अब तक जिले से 207711 सैंपल भेजे गए हैं। इनमें से 5717 सैंपल की रिपोर्ट आनी शेष है। वहीं कोरियावास में 146 केस मिलने पर कंटेनमेंट जोन घोषित कर पूरा गांव सील किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn